b'\n_START_ARTICLE_\nAlversund\n_START_PARAGRAPH_\nAlversund er et tettsted i Lind\xc3\xa5s kommune ved utl\xc3\xb8pet av Alverstraumen i Nordhordland. P\xc3\xa5 stedet er det kirke og barneskole_NEWLINE_Alversund ble fradelt Hamre den 1. januar 1885 \xe2\x80\x93 og den fikk ogs\xc3\xa5 tillagt annekssognet Seim fra Hosanger. Den nye kommunen hadde et folketall p\xc3\xa5 2\xc2\xa0793. Alversund ble videre delt 15. oktober 1923 ved utskillelsen av Meland kommune, hvorav resterende Alversund kommune hadde et folketall p\xc3\xa5 1\xc2\xa0771. St\xc3\xb8rstedelen av kommunen l\xc3\xa5 p\xc3\xa5 fastlandet p\xc3\xa5 Lind\xc3\xa5shalv\xc3\xb8ya, og en mindre del p\xc3\xa5 Rad\xc3\xb8y. Opph\xc3\xb8rte som egen kommune 1. januar 1964 og gikk inn i Lind\xc3\xa5s kommune. Alversund hadde ved kommunesammenslutningen et folketall p\xc3\xa5 2\xc2\xa0099._NEWLINE_Alversund ble skilt ut som eget prestegjeld fra Hamre prestegjeld 1. januar 1885, med sognene Alversund, Meland og Seim.'